Crveni šator
Crveni šator (; ) je sovjetsko-italijanski historijski film snimljen 1969. godine u režiji Mihaila Kalatozova kome je to bio posljednji film. Temelji se na istoimenom romanu sovjetskog pisac Jurija Nagibina koji je, pak, opisivao stvarne događaje koji se 1928. godine odigrali na Arktiku, vezanih uz havariju dirižabla Italia prilikom polarne ekspedicije, te međunarodnu akciju spašavanja koja je potom uslijedila. Radnja filma započinje u Rimu, decenijama nakon tih događaja, kada italijanski avijatičar Umberto Nobile (čiji lik tumači Peter Finch), mućen grižnjom savjesti, počne zamišljati kako su se duhovi ličnosti stradalih prilikom ekspedicije i spašavanja, okupili da bi mu sudili.

Crveni šator je napravljen u dvije verzije, a za što je razlog bio spor Nagibina sa italijanskim producentom, koji je inzistirao da se u filmu proširi uloga fiktivnog lika bolničarke, a koju je tumačila njegova tadašnja djevojka Claudia Cardinale. Nagibin je oklijevao sa tim da svoj scenario prilagodi tim zahtjevima, a nakon čega su ga dovršili i preuredili Ennio De Concini i Peter Bolt. Crveni šator je također imao i dva soundtracka - za sovjetsku verziju je muziku napisao Aleksandar Zacepin, a za italijansku Ennio Morricone.

Uloge 
 Peter Finch ... Gen. Umberto Nobile
 Sean Connery ... Dr. Roald Amundsen
 Claudia Cardinale ... Bolničarka Valeria
 Hardy Krüger ... Por. Einar Lundborg
 Massimo Girotti ... Kap. Romagna, koordinator spasilačke misije
 Luigi Vannucchi ... Kap. Zappi
 Mario Adorf ... Nar. Biagi, radio-operater
 Eduard Martsevich ... Dr. Finn Malmgren, meteorološki oficir
 Grigori Gaj ... Prof. Rudolf Samoljlovič, šef sovjetske spasilačke ekspedicije 
 Nikita Mikhalkov ... Čuhnovski, sovjetski avijatičar
 Nikolai Ivanov ... Kolka Šmit, sovjetski radio-amater
 Boris Hmneljnicki ... Viglieri
 Jurij Solomin ... Troiani
 Jurij Vizbor ... František Běhounek
 Donatas Banionis ... Adalberto Mariano

Vanjske veze
 

 The Red Tent  at sean-connery.narod.ru 

Sovjetski filmovi
Italijanski filmovi
Historijski filmovi
Pustolovni filmovi
Dramski filmovi
Authority control 2